Document ID: 32014D0849

A BIZOTTSÁG VÉGREHAJTÁSI HATÁROZATA
(2014. november 26.)
a héasajátforrás-alap kiszámítása céljából az előző évnél korábbi évekre vonatkozó statisztikák használatának, bizonyos ügyleti kategóriák figyelmen kívül hagyásának és bizonyos közelítő becslések alkalmazásának a Németországi Szövetségi Köztársaság számára való engedélyezéséről szóló 90/179/Euratom, EGK határozat módosításáról
(az értesítés a C(2014) 8931. számú dokumentummal történt)
(Csak a német nyelvű változat hiteles)
(2014/849/EU, Euratom)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Atomenergia-közösséget létrehozó szerződésre,
tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
a saját forrásokkal foglalkozó tanácsadó bizottsággal folytatott konzultációt követően,
mivel:
(1)
A 2006/112/EK tanácsi irányelv (2) 284. cikke értelmében Németország továbbra is nyújthat degresszív adómentességet, amennyiben élt a 67/228/EGK tanácsi irányelv (3) 14. cikkében említett választási lehetőséggel; a fenti ügyeleteket figyelembe kell venni a héa-sajátforrások alapjának meghatározásához.
(2)
2014. április 29-i levelében (4) Németország kérelmezte a degresszív adómentességre vonatkozó engedély megszüntetését, mivel már nem nyújt degresszív adómentességet kisvállalkozások számára.
(3)
A 90/179/Euratom, EGK bizottsági határozat (5) szövegét ezért ennek megfelelően módosítani kell,
ELFOGADTA EZT A HATÁROZATOT:
1. cikk
A 90/179/EGK, Euratom határozat 3. cikkének (1) bekezdésében szereplő „a hatodik irányelv 24. cikkének (2) bekezdése alapján nyújtott degresszív adómentesség miatt be nem szedett adó kiszámításához és” szövegrészt el kell hagyni.
2. cikk
Ennek a határozatnak a Németországi Szövetségi Köztársaság a címzettje.
Kelt Brüsszelben, 2014. november 26-án.

Labels: 2
18
15
4